A Királyok Hajnala

Ez Aerendyl ismert történelmének második korszaka, amikor a legelső fejedelemségek és királyságok jöttek létre. Ebben az időszekban több száz királyság jött létre és bukott el, ahogy a következő évezredekben is.

## Történelem

### Nagyjából 3000 évvel a Ruhendarionok előtt

Ebben a korban emelkedtek fel az első fejedelemségek, melyekből néhány később királyság alakult. A korábbi erősebb törzsek nemesi családokként léptek fel Aerendyl különböző területein, majd a kontinens minden szegletét valaki már birtokolta. Uralkodók emelkedtek fel és buktak el, de a norgardi Törp uralom nem inogott meg... Egy ideig.

Sokat nem tudunk az ekkori királyságokról és uralkodóikról, de azt tudjuk hogy több száz királyság jött létre és legalább ennyi bukott el az évszázadok során. A feudális berendezkedés megerősödött, és a tradíciók és kultúrák fejlődésének és kialakulásának kezdete felütötte fejét.

Ebben a korban az emberek többsége a pogány istenekben hitt, vagy az Ősiség isteneiben. Voltak akik más-más isteneket szolgáltak. Volt aki az 5 elem istenét tisztelte, volt aki az élet és halál isteneit, mindenki más-más vallást gyakorolt, ami neki tetszett. Fennmaradt nyomok és kutatások során a Prefektusok azt állítják, hogy nagyjából 20-nál is több vallás létezhetett ekkor Aerendyl földjén, beleértve a Meraloros Isteneit, akik a törpök istenei.

Ebben az időszakban vívták Aerendylen a legtöbb csatát, melyek többek között a wesgardiak és az easgardiak közt zajlottak.

Norgard egyedülálló törp királyságán belül élő emberek később már saját területeket uralhattak, ha hűségüket és odaadásukat bizonyították. Ezeken a területeken általában a törpök nem éltek, ugyanis ők jobban kedvelték a sziklás területeket és hegyvidékeket. Az évszázadok során az emberek sokkal rohamosabban szaporodtak, és Norgard kétharmadát már ember lakta. Egyedül az északi vidékeket, ahol a Thorendyl hegység van, ott éltek törpök. A Törp Királyok évszázadról évszázadra gyengébbek lettek, ahogy nem érte őket semmi fenyegetés, és ahogy a fényűző életüket élték.

Nagyjából 3000 évvel az R.e. sikerült Norgardon az embereknek egyeséget kötni a törpkirályokkal, hogy saját nemesi házakat alapítsanak a déliek mintájára, majd uralkodhassanak városaik felett. Ekkor jött létre többek között a Tunhedir-ház és a Huyard-ház is, akik ezzel a legősibb házak közé tartoznak Aerendylben. Nemsokkal azután hogy az emberek stabilizálták hatalmaikat Norgardon is, titkos koalíciókat hoztak létre, hogy átvegyék a törpök felett az uralmat. Miután az emberek erősebbé váltak, lázadozni kezdtek, majd a trón átvételének kísérlete megkezdődött. Ez végül sikerült, majd nem tudni pontosan hogy a király sorsa mi lett, de a törpök menekülésre kényszerültek, majd hajóikkal elhagyták Norgardot és bányáit. Ezt az eseményt a Norgardi Felkelésnek hívják a történészek.

A menekülő törpök nagy része aVéres - és Nordar-tenger határoló Koponya-szigeten szálltak partra, amelyet akkor még a Sárköveknek hívtak, mert fű nem nőtt rajta. Az itt táborozott törpök csak pár napot akartak itt tölteni, majd mentek volna Meralorba a többiek után. Ám ez nem sikerült, ugyanis akik a Koponya szigeten maradtak, sosem érkeztek meg Meralorba, és amikor később a meraloriak csapatokat küldtek hogy megkeressék az elveszetteket, nem találtak semmit, csak törp koponyákat és csontokat. Azóta nevezik Koponya-szigeteknek a szigetcsoportot.

Ahogy Norgardon az emberek átvették a hatalmat, hatalmas háborúk törtek ki a Titánfalnál, melynek a nyugati része teljesen leomlott. Az észak-wesgardi királyságok háborúja sikeres volt, és határaikat kitolták a korábban Norgard álltal birtokolt területekre. Ez teljesen megbomlasztotta a norgardi egységet, és a norgardi házak koalíciója teljesen megszűnt. A legerősebb házak egymásnak ugrasztották a gyengébbeket, majd azok legyengítése után a saját kezükbe vették azoknak irányítását is, míg végül több tucat kisebb királyság jött létre, hasonlóan a délebbi területeken.